**PREŠERNOVA 6, LJUBLJANA**

**EKONOMSKA ŠOLA LJUBLJANA**

**PODJETNIŠTVO:GOVORNI NASTOP**

**Kdo je lobist in kaj počne?**

Lobist je oseba, ki opravlja dejanje lobiranja in je vpisana v register lobistov v Republiki Sloveniji, ali oseba, ki opravlja dejanja lobiranja in je zaposlena v interesni organizaciji, za katero lobira, oziroma je zakoniti zastopnik ali izvoljeni predstavnik te interesne organizacije.

Pogoji za vpis v Register lobistov so polnoletnost, oseba ne sme biti zaposlena v javnem sektorju, poleg tega ji ni bila odvzeta poslovna sposobnost in ni bila pravnomočno obsojena v Republiki Sloveniji na več kot šest mesecev zapora. Izjema so (nekdanji) funkcionarji, ki lahko postanejo lobisti šele po preteku dveh let od prenehanja funkcije.

Dolžnost Lobistov je, da se vpiše v register in prijavi vsako spremembo podatkov, ki so navedeni v registru, in sicer najkasneje v osmih dneh od nastanka spremembe.

Lobist mora komisiji poročati o svojem delu tudi pisno:

* do 31. januarja tekočega leta za preteklo leto;
* najkasneje v 30 dneh po prenehanju veljavnosti registracije;

V register lobistov se ni treba vpisati osebam, ki lobirajo za interesno organizacijo, v kateri so zaposleni, so njen zakoniti zastopnik ali izvoljeni predstavnik interesne organizacije.

Lobist se mora lobirancem identificirati in pokazati pooblastilo interesne organizacije – naročnika, za lobiranje v določeni zadevi. Lobist mora navesti tudi namen in cilj, za katerega lobira.